Retningslinjer for Fritidskassen 
 
Vi har satt følgende kriterier for støtte: 
1. Støtte gis på individnivå til deltakelse i regelmessige, organiserte fritidsaktiviteter. Det betyr at det er det enkelte barn/ungdom opp til og med 17 år som gis støtte. Det gis ikke generell støtte til grupper/lag og foreninger. 
2. Støtten skal ikke erstatte dugnadsinntekter eller supplere andre tilskuddsordninger. 
3. Støtten, som er inntil 1000 kr. pr. barn eller ungdom pr. år kan eksempelvis dekke utstyr, kontingent eller være bidrag til en egenandel i forbindelse med turer, samlinger, turneringer, cup eller lignende. 

4. Fritidskassen gjør avtale med navngitte ledere/trenere/ressurspersoner i de ulike foreningene og lagene. Lag og foreninger bestemmer selv hvem de ønsker at skal være kontaktpersoner.  

5. Kontaktpersonene forplikter seg til å være bindeleddet mellom Fritidskassen og det enkelte barn/ungdom. De vil også ha et særskilt ansvar for å bistå andre i lag/foreningen om å «fange opp» de som har behov for bistand. 

6. Kontaktpersonene har ansvar for å sikre at tilbudet til barn, ungdom og familier blir gitt på en inkluderende og ikke-stigmatiserende måte. 
 
Fritidskassen dekker ikke:  
 
1. Medlemskap i kommersielle organisasjoner f.eks. treningssentre 
2. Fritidsaktiviteter utenfor Lillesand kommune 
3. Fritidskassen betaler ikke ut pengebeløp.  
 
Hvordan det gis støtte:

Laget/foreningen/klubben oppretter en faktura i inneværende semester på utstyr, kontingent eller egenandel. Fakturen merkes med fritidsaktiviteten, kjønn, alder samt vårt prosjektnummer som er: 580011 og fakturaen sendes til: fakturamottak@lillesand.kommune.no
 
  

